”Deși nu reprezintă categoria de produse majoritară în cadrul business-ului nostru, cererea pentru sistemele glisante înregistrează o creștere semnificativă, din două motive principale: pe de o parte, piața rezidențială în ansamblu este iarăși în plin avânt, iar pe de altă parte se observă influența noilor tendințe arhitecturale, care tind spre crearea suprafețelor vitrate de dimensiuni cât mai mari și pentru maximizarea spațiului din locuință”, explică Daniel Popa, Country Manager Reynaers România.  Cu sediul central în Duffel, Belgia, Reynaers Aluminium este unul din liderii europeni specializați în dezvoltarea soluțiilor durabile de aluminiu pentru uși, ferestre, pereți cortină, sisteme glisante, parasolare și sere. Inființată în anul 1965, compania Reynaers are peste 1.500 de angajați în 37 de țări din întreaga lume și exportă în peste 60 de țări de pe 5 continente.